వారాణసీ లో వివిధ అభివృద్ది ప‌థ‌కాల‌ కు సంబంధించిన స‌మీక్ష స‌మావేశాని కి అధ్య‌క్ష‌త వ‌హించిన ప్ర‌ధాన‌ మంత్రి

వారాణసీ లో అమ‌లవుతున్న వివిధ అభివృద్ధి ప‌థ‌కాల కు సంబంధించిన స‌మీక్ష స‌మావేశాని కి ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న వీడియో కాన్ప‌రెన్స్ మాధ్యమం ద్వారా అధ్య‌క్ష‌త వ‌హించారు. సమావేశం లో ప్రెజన్ టేశన్‌ సందర్భం లో లే అవుట్ యొక్క డ్రోన్ వీడియో ను ఉప‌యోగించి కాశీ విశ్వ‌నాథ్ మందిర్ పరిసరాలలో చోటు చేసుకొన్న పురోగతి ని ప్ర‌ముఖం గా ప్ర‌స్తావించడమైంది. కోవిడ్ నియంత్ర‌ణ‌ కు చేప‌ట్టిన క‌ట్టుదిట్ట‌మైన చ‌ర్య‌ల ను గురించి కూడా ఈ స‌మావేశం లో చ‌ర్చించడం జరిగింది. ఈ సమావేశం లో వారాణసీ ప్ర‌జాప్ర‌తినిధులు గౌరవనీయులు గౌర‌వ‌ ఉత్తర్ ప్రదేశ్ ప్రభుత్వ ఎంఒఎస్ (ఐసి), ఉత్తర్ ప్రదేశ్ ప్రభుత్వం మరియు వారాణసీ (ద‌క్షిణం) శాసనసభ్యుడు శ్రీ నీల‌కంఠ తివారీ, గౌర‌వ ఎంఒఎస్ (ఐసి), గ‌వ‌ర్న‌మెంట్ ఆఫ్ యుపి, ఎమ్మెల్యే, వారాణసీ (ఉత్తరం) శాసనసభ్యుడు శ్రీ శ్రీ ర‌వీంద్ర జాయస్ వాల్, రోహ్నియా శాసనసభ్యుడు శ్రీ సురేంద్ర నారాయ‌ణ్ సింహ్, వారాణసీ కంటోన్మెంట్‌ శ్రీ సౌర‌భ్ శ్రీ‌వాస్తవ, సేవాపురీ శాసనసభ్యుడు శ్రీ నీల్ ర‌త‌న్ నీలూ, ఎమ్మెల్సీ లు శ్రీ అశోక్ ధావ‌న్‌, ఇంకా శ్రీ ల‌క్ష్మ‌ణ్ ఆచార్య‌ లు పాలుపంచుకొన్నారు. వీడియో కాన్ఫ‌రెన్స్ లో అధికారులు శ్రీ దీప‌క్ అగ్రవాల్ , వారాణసీ డివిజ‌న్ మున్సిప‌ల్ క‌మిష‌న‌ర్‌, శ్రీ కౌశ‌ల్ రాజ్ శ‌ర్మ, జిల్లా మేజిస్ట్రేట్‌, వారాణసీ, శ్రీ గౌరాంగ్ రాఠీ ఇంకా మునిసిప‌ల్ కమిష‌న‌ర్, వారాణసీ లు పాల్గొన్నారు. • ప్ర‌ధాన‌ మంత్రి శ్రీ న‌రేంద్ర మోదీ కాశీ విశ్వ‌నాథ్ థామ్ ప్రాజెక్టు ప్ర‌గ‌తి ని స‌మీక్షిస్తూ కాశీ విశ్వ‌నాథ్ ప‌రిస‌రాల అభివృద్ధి సంద‌ర్భం గా బ‌య‌ల్ప‌డిన పాత ఆల‌యాల‌ ను సంర‌క్షించాల‌ని, భ‌ద్రం గా ఉండేటట్టు చూడాల‌ని సూచించారు. వాటి చారిత్ర‌క‌, నిర్మాణ వార‌స‌త్వ‌ వైభ‌వాన్ని కాపాడేందుకు నిపుణుల స‌హాయం తీసుకోవ‌ల్సిందిగా ప్ర‌ధాన‌ మంత్రి సూచించారు. వీటి ప్రాచీన‌త‌ ను తెలియ‌జెప్పే కార్బ‌న్ డేటింగ్ ను నిర్వ‌హించి ఈ ఆల‌యాల ప్రాధాన్య‌ాన్ని ప‌ర్యాట‌కుల‌ కు, యాత్రికుల‌ కు తెలియ‌జేయాల్సింది గా ప్ర‌ధాన‌ మంత్రి సూచించారు. కాశీ విశ్వ‌నాథ్ ట్ర‌స్ట్‌, కాశీ విశ్వ‌నాథ్ మందిర పరిసరాల ను సందర్శించే యాత్రికుల‌ కు సౌక‌ర్య‌వంతం గా ఉండేందుకు త‌గిన మార్గ‌ద‌ర్శ‌కాలు, టూరిస్ట్ గైడ్స్ తో ఒక రూట్ మ్యాప్ ను రూపొందించాలని ప్ర‌ధాన మంత్రి సూచించారు. • వారాణసీ లో చేప‌డుతున్న అన్ని అభివృద్ధి ప్రాజెక్టుల‌ పై ప్ర‌ధాన‌ మంత్రి స‌మ‌గ్ర స‌మీక్ష ను నిర్వ‌హించారు. సుమారు 8000 కోట్ల రూపాయ‌ల నిధుల‌ తో 100కు పైగా ప్ర‌ధాన ప్రాజెక్టుల ను వారాణసీ లో చేప‌డుతున్న విష‌యాన్ని ఈ స‌మావేశం లో తెలియ‌జేశారు. ఆసుపత్రి భ‌వ‌నాల నిర్మాణం, జాతీయ జ‌ల‌ వ‌న‌రులు, రింగ్ రోడ్ల నిర్మాణం, బై పాస్ రోడ్ల నిర్మాణం, భారతదేశం- జ‌పాన్ సహకారం తో నిర్మిస్తున్న అంత‌ర్జాతీయ క‌న్వెన్శన్ సెంట‌ర్ ‘రుద్రాక్ష్’ల వంటివి ఇందులో ఉన్నాయి. వారాణసీ లో అభివృద్ధి ప‌నుల‌ ను నిర్ణీత గ‌డువు లోగా పూర్తి చేసేందుకు ప‌నుల‌ ను వేగ‌వంతం చేయవలసింది గా అధికారుల‌ ను ప్ర‌ధాన‌ మంత్రి ఆదేశించారు. అలాగే ఉన్న‌త ప్ర‌మాణాల ను పాటించాల‌న్నారు. త‌దుప‌రి త‌రం మౌలిక స‌దుపాయాల క‌ల్ప‌న‌ లో సంప్ర‌దాయేత‌ర ఇంధ‌న వ‌న‌రుల‌ ను గ‌రిష్ఠం గా వాడాల‌న్నారు. వారాణసీజిల్లా మొత్తం మీద ఇళ్ల‌లో , వీధుల‌లో ఎల్ ఇడి బ‌ల్బుల వినియోగాన్ని ఉద్యమ పద్ధతి న చేప‌ట్టాల‌ని అధికారుల‌ ను ప్ర‌ధాన‌ మంత్రి ఆదేశించారు. • కాశీ లో పర్యటన ను, ప‌ర్యాట‌కుల రాక‌ ను పెంచేందుకు చ‌ర్య‌లు తీసుకోవాల‌ని ప్ర‌ధాన మంత్రి సూచించారు. క్రూజ్ టూరిజం, లైట్ ఎండ్ సౌండ్ శో, అక్క‌డ గ‌ల‌ వివిధ ద్వారాలు, ద‌శాశ్వ‌మేధ్ ఘాట్ పున‌రుద్ద‌ర‌ణ‌, ఆడియో ,వీడియో స్క్రీన్‌ ల ద్వారా గంగా హార‌తి ప్ర‌ద‌ర్శ‌న ల వంటి వాటి ని స‌త్వ‌రం పూర్తి చేయాల‌న్నారు. ప్ర‌పంచ సాంస్కృతిక వార‌స‌త్వ సంప‌ద‌ల‌ లో కీల‌క‌మైంది గా కాశీ ని గురించి తెలియ‌జెప్పేందుకు , దీనిని పెద్ద ఎత్తున ప్ర‌చారం చేసేందుకు అన్ని చ‌ర్య‌లను తీసుకోవాల‌న్నారు. జ‌పాన్‌, థాయిలాండ్ ల వంటి దేశాల లోని వారు వారి సాంస్కృతిక వార‌స‌త్వాన్ని, క‌ళ‌ల‌ ను తెలియ‌జెప్పేందుకు ఉత్స‌వాల‌ ను నిర్వ‌హిస్తున్న‌ మాదిరి గానే వారోత్స‌వాల‌ ను నిర్వ‌హించాలని అధికారుల‌ ను ప్ర‌ధాన‌ మంత్రి ఆదేశించారు. • కాశీ వార‌స‌త్వం ప్ర‌తిబింబించేట్టు త‌గిన ఇతివృత్తం తో కాశీ ని గౌర‌వ్ ప‌థ్‌ గా అభివృద్ది చేసేందుకు స్థానికుల స‌హ‌కారం తో ఒక న‌మూనా ప‌థాన్ని రూపొందించవలసింది గా అధికారుల‌ ను ప్ర‌ధాన‌ మంత్రి ఆదేశించారు. పారిశుధ్యం, ప‌రిశుభ్ర‌త ల విష‌యం లో అత్యుత్త‌మం గా కాశీ ప‌విత్ర ప‌ర్యాట‌క క్షేత్రం ఉండాల‌ని ప్ర‌ధాన మంత్రి ఆదేశించారు. ఒడిఎఎఫ్ ప్ల‌స్ నిర్దేశిత ల‌క్ష్యాల‌ ను సాధించేందుకు అన్ని చర్యల ను తీసుకోవాల‌న్నారు. వీధుల ను యంత్రాల‌ తో ఊడ్వ‌డం, శుభ్ర‌ప‌ర‌చ‌డం వంటివి చేప‌ట్టాల‌న్నారు. ఇంటింటికీ కి వెళ్లి 100 శాతం చెత్త ను సేక‌రించే ఏర్పాటు చేయాల‌ని, మొత్తం ప‌రిస‌రాలు, వాతావ‌ర‌ణం అత్యంత ఆహ్లాద‌క‌రం గా, ఆరోగ్య‌క‌రం గా ఉండాల‌ని ప్ర‌ధాన‌ మంత్రి అన్నారు. • ఈ స‌మీక్ష సమావేశం సంద‌ర్బం లో అధికారులు ఇచ్చిన ప్రెజన్ టేశన్‌ లో వారాణసీ లో అభివృద్ధి చేస్తున్న ప్ర‌పంచ‌ స్థాయి క‌మ్యూనికేశన్‌, క‌నెక్టివిటీ మౌలిక‌ స‌దుపాయాల పై చ‌ర్చించారు. వారాణసీ- హాల్దియా ను క‌లుపుతూ జాతీయ జ‌ల‌మార్గాని కి వారాణసీ కేంద్రం కావాల‌ని అధికారుల‌ ను ప్ర‌ధాన‌ మంత్రి ఆదేశించారు. మొత్తం ప‌ర్యావ‌ర‌ణాన్ని, కార్గో షిప్పింగ్ ను, స‌ర‌కు ర‌వాణా ను (ప్ర‌ధాన పోర్టు న‌గ‌రాల‌లో ఉన్న‌ట్టు) దృష్టి లో పెట్టుకుని అభివృద్ది కి ప్ర‌ణాళిక ను రూపొందించాల‌న్నారు. లాల్‌ బ‌హాదుర్ శాస్త్రి అంత‌ర్జాతీయ విమానాశ్ర‌య విస్త‌ర‌ణ ప‌నుల‌ ను , ఆధునీక‌ర‌ణ‌ ను ప్రాధాన్య‌ ప్రాతిప‌దిక‌ న పూర్తి చేయాల‌ని అధికారుల‌ ను ఆయ‌న ఆదేశించారు. దీనివ‌ల్ల కాశీ ప్ర‌ముఖ న‌గ‌రాల‌ లో ఒక‌టి గా అత్య‌ధునాత‌న రైలు, రోడ్డు, వాయు, జ‌ల‌మార్గ అనుసంధానాన్ని కలిగి ఉంటుంద‌న్నారు. • ఆత్మ‌నిర్భ‌ర్ భార‌త్ సంబంధిత ప్రకటనల లో ప్ర‌గ‌తిపై కూడా ప్ర‌ధాన‌ మంత్రి స‌మీక్ష ను నిర్వ‌హించారు. ఈ ప‌థ‌కం తాలూకు లాభాలు ప్ర‌జ‌ల‌ కు త్వరిత గతి న అందాల‌న్నారు. వీధుల లో తిరుగుతూ విక్రయాలు జరుపుకొనే వారికి పిఎమ్ స్వనిధి యోజన లో భాగం గా ప్ర‌యోజ‌నాన్ని చేకూర్చే ప‌థ‌కం పురోగ‌తి ని జాగ్ర‌త్త‌ గా ప‌రిశీలించాల‌న్నారు. వీధి వ్యాపారులు న‌గ‌దు ర‌హిత లావాదేవీల వైపు మారేందుకు వారికి స‌హాయ ప‌డాల‌ని, వారికి త‌గిన సాంకేతిక ప‌రిజ్ఞానాన్ని, మౌలిక స‌దుపాయాల ను క‌ల్పించాల‌ని, అందుకు వారిని సిద్ధం చేయాల‌ని ప్ర‌ధాన‌ మంత్రి ఆదేశించారు. వారి చేత బ్యాంకు ఖాతాల ను తెరిపించి, వారి రుణ వివ‌రాల ను డిజిట‌ల్‌ గా అనుసంధానించాల‌ని, దీనివ‌ల్ల వారు కొలేట‌ర‌ల్ ఫ్రీ రుణాల‌ కు సంబంధించి పిఎం స్వనిధి యోజన పరిధి లో గ‌రిష్ఠ లబ్ధి ని పొంద‌డానికి వీలు క‌లుగుతుంద‌న్నారు. • ప్రభుత్వ ప్రాధాన్య‌ాల లో వ్య‌వ‌సాయ‌దారులు ఒక‌ర‌ని ప్ర‌ధాన మంత్రి స్ప‌ష్టం చేశారు. రైతుల రాబ‌డి ని రెట్టింపు చేసేందుకు ప్ర‌భుత్వం తీవ్ర కృషి కొన‌సాగిస్తున్న‌ట్టు చెప్పారు. తేనెటీగ‌ల పెంప‌కాన్ని ప్రోత్స‌హించేందుకు చ‌ర్య‌లు తీసుకోవాల‌ని, రైతుల ఆదాయం పెంచ‌డం లో తేనెటీగ‌ల మైనాని కి గల సామ‌ర్ధ్యాన్ని ప్ర‌ధాన‌ మంత్రి ప్ర‌ముఖం గా ప్ర‌స్తావించారు. ప్రాధాన్య‌ం ప్రాతిప‌దిక‌ న వారాణసీ లో పేకేజింగ్ ప‌రిశ్ర‌మ‌ ను నెల‌కొల్పేందుకు కృషి చేయవలసింది గా ప్ర‌ధాన‌ మంత్రి ఆదేశించారు. దీనివ‌ల్ల రైతులు వారి ఉత్ప‌త్తుల‌ కు మంచి కొనుగోళ్లు ఉండేలా చూసుకోవ‌డానికి, వారాణసీ లోనే రైతులు వారి ఉత్ప‌త్తుల‌ ను ఎగుమ‌తుల‌ కు సిద్ధం చేయ‌డానికి వీలు క‌లుగుతుంద‌ని అన్నారు. కూర‌గాయ‌ల ను, మామిడిపండ్ల ను ఎపిఇడిఎ (వాణిజ్య మంత్రిత్వ‌శాఖ‌) స‌హ‌కారంతో ఎగుమ‌తులు చేసేలా ప్రోత్స‌హించేందుకు అధికార యంత్రాంగం చేప‌డుతున్న కృషి ని ప్ర‌ధాన మంత్రి ప్ర‌శంసించారు. • చెత్త నుండి సంప‌ద‌ ను సృష్టించ‌డంపై దృష్టి సారించాల‌ని , చెత్త నుండి శక్తి లేదా రైతుల‌ కు ఉప‌యోగ‌ప‌డే విధం గా ఎరువు త‌యారు చేయాల‌ని, వీటికి విస్తృత ప్ర‌చారం క‌ల్పించి ప్రోత్స‌హించాల‌ని ప్ర‌ధాన మంత్రి ఆదేశించారు. ఈ దిశ‌ గా శూన్య బ‌డ్జెటు సేద్యాన్ని ప్రోత్స‌హించాల‌ని, ఈ విష‌యం లో రైతుల‌ కు విస్తృత ప్ర‌చారం క‌ల్పించాల‌ని, వీటి వ‌ల్ల క‌లిగే అన్ని ర‌కాల ప్ర‌యోజ‌నాల‌ ను వారికి తెలియ‌జేయాల‌ని ఆయ‌న ఆదేశించారు. • ప్ర‌స్తుత కోవిడ్ మ‌హ‌మ్మారి ని ఎదుర్కొనేందుకు స‌న్న‌ద్జ‌త ను గురించి కూడా ప్ర‌ధాన‌ మంత్రి ఈ సంద‌ర్భం లో విస్తృతం గా స‌మీక్షించారు. ఆరోగ్య సేతు ఏప్‌ ను విస్తృతం గా , స‌మ‌ర్ధం గా వినియోగించవలసిన ఆవ‌శ్య‌క‌త‌ ను ప్ర‌ధాన మంత్రి ప్ర‌ముఖం గా ప్ర‌స్తావించారు. కోవిడ్ ప‌రీక్ష‌ లు , కాంటాక్టు ల‌ గుర్తింపు, రోగుల కు నాణ్య‌మైన చికిత్స‌కు ఈ ఏప్ వీలు క‌ల్పిస్తుంద‌న్నారు. జిల్లా పాల‌న యంత్రాంగం క‌ల్పిస్తున్న‌ ఆహార స‌దుపాయం, వ‌స‌తి, క్వోరన్టీన్ సేవ‌ల పై కూడా ఆయ‌న స‌మీక్షించారు. • త‌మ త‌మ స్వ‌స్థ‌లాల‌కు తిరిగి వ‌చ్చిన వ‌ల‌స కార్మికుల‌ కు గ‌ల నైపుణ్యాల‌ కు సంబంధించిన స‌మాచారాన్ని ప్రాధాన్య‌ ప్రాతిప‌దిక‌ న సేక‌రించి, వారి నైపుణ్యాల‌ కు అనుగుణం గా వారి కి లాభ‌దాయ‌క ఉపాధి క‌ల్పించాల‌ని అధికారుల‌ ను ప్ర‌ధాన‌ మంత్రి ఆదేశించారు. ప్ర‌ధాన‌ మంత్రి గ‌రీబ్ క‌ల్యాణ్ యోజ‌న సానుకూల ప్ర‌భావం పైన‌, రాష్ట్ర ప్ర‌భుత్వం కోవిడ్ మ‌హ‌మ్మారి సంక్షోభ‌ కాలం లో చేపట్టిన‌ స‌హాయ ప‌థ‌కాల‌ పైన‌ ప్ర‌ధాన‌ మంత్రి అభిప్రాయాలు అడిగి తెలుసుకున్నారు. • నీతి ఆయోగ్ రూపొందించిన గ్రామ‌ పంచాయ‌తీ అభివృద్ధి కార్యక్రమాన్ని కూడా ప్ర‌ధాన‌ మంత్రి స‌మీక్షించారు. గ్రామీణాభివృద్ధి కి సంబంధించి 9 రంగాల‌ లో వారాణసీ గ‌రిష్ఠ ప్ర‌యోజ‌నాన్ని పొందేందుకు ప్ర‌ధాన‌ మంత్రి కి గల దార్శ‌నిక‌త ను ఇది ప్ర‌తిబింబిస్తోంది. పంచాయ‌తీ రాజ్‌, పారిశుధ్యం, ఆరోగ్యం, పౌష్టికాహారం, విద్య‌, సాంఘిక సంక్షేమం, వ్య‌వ‌సాయం త‌దిత‌ర అనుబంధ రంగాలు, జీవ‌నోపాధి, నైపుణ్యాల‌ కు సంబంధించిన రంగాలు ఇందులో ఉన్నాయి. • ప్రధాన మంత్రి ఇతర అంశాల ను చర్చించడం తో పాటు పోషణ ను అంగ‌న్ వాడీ సెంట‌ర్ ల సాముదాయిక ఆందోళన రూపం లో ప్రోత్స‌హించాల‌ని ప్ర‌ముఖం గా ప్ర‌స్తావించారు. పిల్లల కు ఆహారం అందించేందుకు, పౌష్టికాహార స్థాయి ని పెంచేందుకు వీలైనంత వ‌ర‌కు మ‌హిళ‌ల‌ను , స్వ‌యం స‌హాయ‌క సమూహాల సేవ‌ల‌ ను వినియోగించుకోవాల‌న్నారు. అంగ‌న్‌వాడీ కేంద్రాల‌ ను వివిధ సంస్థ‌ లు, సముదాయాల స‌భ్యులు ద‌త్త‌త తీసుకోవ‌డం, ఆరోగ్య‌క‌ర‌మైన శిశువు ల పోటీల ను నిర్వ‌హించ‌డం, బాలల కు అనువైన వివిధ ర‌కాల ఆహార పదార్థాల ను త‌యారు చేయ‌డం వంటి వాటిపైన కూడా ప్ర‌ధాన‌ మంత్రి సూచనలు చేశారు. • ప్ర‌ధానం గా వారాణసీ ప్ర‌జ‌ల‌ కు నాణ్య‌మైన సేవ‌ల ను అందించడానికి, త‌ద్వారా వారి జీవ‌న ప్ర‌మాణాల‌ ను పెంపొందించడానికి గాను అభివృద్ది, సంక్షేమం కార్య‌క్ర‌మాల‌ ను వేగ‌వంతం చేయవలసిన ఆవ‌శ్య‌క‌త‌ పై ప్ర‌ధాన‌ మంత్రి ఈ స‌మీక్ష స‌మావేశం లో దృష్టి సారించారు.